b'\n_START_ARTICLE_\nDe svarta riddarna\n_START_SECTION_\nJuoni\n_START_PARAGRAPH_\nDe svarta riddarna-sarjan tapahtumat alkavat vuonna 2001. P\xc3\xa4\xc3\xa4henkil\xc3\xb6in\xc3\xa4 on kaksi nuorta, Unni ja Morten. Morten on juuri joutunut auto-onnettomuuteen, ja kun Unni k\xc3\xa4y h\xc3\xa4nen luonaan sairaalassa, h\xc3\xa4n saa kuulla, ett\xc3\xa4 1400-luvulla viisi mustaa ritaria tekiv\xc3\xa4t sopimuksen ja langettivat Mortenin suvun ylle kirouksen, joka aiheutti sen, ettei kukaan siin\xc3\xa4 suvussa el\xc3\xa4 25 vuotta vanhemmaksi. Sek\xc3\xa4 Mortenin vanhemmat ett\xc3\xa4 isovanhemmat kuolivat jo 25-vuotiaina, ja nyt Mortenin 25-vuotissyntym\xc3\xa4p\xc3\xa4iv\xc3\xa4 l\xc3\xa4hestyy uhkaavasti ja h\xc3\xa4nt\xc3\xa4 odottaa sama kohtalo._NEWLINE_Unni ja Morten p\xc3\xa4\xc3\xa4tt\xc3\xa4v\xc3\xa4t tehd\xc3\xa4 yhdess\xc3\xa4 jotakin kirouksen murtamiseksi, ja l\xc3\xa4htev\xc3\xa4t j\xc3\xa4ljitt\xc3\xa4m\xc3\xa4\xc3\xa4n kirousta. Tarinan edetess\xc3\xa4 he tapaavat kolme muuta nuorta, Antonin ja h\xc3\xa4nen veljens\xc3\xa4 Jordin sek\xc3\xa4 Jordin naisyst\xc3\xa4v\xc3\xa4n Veslan.'